OpenLLM-France/wikimedia huggingface dataset:
# Bonós

Gal Quint Bonós (en llatí Gallus Quintus Bonosus) va ser un usurpador del tron imperial romà. És mencionat a la Historia Augusta amb una breu biografia.
Va néixer a Hispània, el seu pare era un bretó i la seva mare era gal·la. El seu pare era un humil mestre d'escola que va morir quan Bonós era un nen però la seva mare s'encarregà de donar-li una bona educació, i el va destinar a la literatura per a la qual va mostrar poca aptitud. Va ingressar a l'exèrcit i va arribar a tenir una alta graduació.
La seva carrera militar va ser distingida amb honors i tenia un historial excel·lent. Tenia la facultat de beure grans quantitats d'alcohol sense sentir-ne l'efecte o almenys sense perdre el control (bibit quantum hominum nemo). Aurelià es va aprofitar d'aquesta facultat i el va cridar al seu costat per acostar-se als ambaixadors, als que oferia vi i intentava obtenir algun secret que després transmetia al seu emperador.
Aurelià el va casar amb la dama Hunila, de noble sang goda, de la que també havia d'obtenir informació (no és conegut si ho va aconseguir). Més tard va dirigir un cos d'exèrcit a la frontera de Rècia que després es va estacionar al Rin. Mentre estava destinat al Rin, els pobles germànics van aconseguir cremar i destruir una flota que es trobava sota les seves ordres, per manca d'atenció per la seva part. Temorós de les conseqüències d'aquest fet, els soldats el van proclamar emperador l'any 280 o 281 aproximadament, juntament amb Pròcul. No obstant això, no es pogué salvar de Probe, qui després d'una llarga i extensa lluita, va aconseguir derrotar-lo. Bonós, quan ja no veia cap altra escapatòria, es va penjar.
Deixà en aquest món una dona i dos fills els quals van rebre un bon tracte per part de Probe, que fins i tot va donar una pensió a la vídua.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 500.

## Vegeu també

* Llista d'emperadors romans
# István Kis Szolnok

István Kis Szolnok (Szeged, 13 de gener de 1932 - Szeged, 14 de setembre de 2009) fou un futbolista hongarès de la dècada de 1950.

## Trajectòria

Començà la seva carrera al club Szegedi MTE fins que el 1948 fitxà pel club MTK Budapest, sota les seves diferents denominacions (MTK, Textiles, Bp. Bástya, Bp. Voros Lobogo). Amb el club hongarès guanyà dues lligues (1951, 1953) i una copa (1952). A començaments de 1957 realitzà una gira per Amèrica del Sud i Espanya amb el club Honvéd. Aquest mateix any acabà fitxant pel RCD Espanyol, on jugà durant tres temporades, amb 14 partits disputats a primera divisió i cinc gols marcats. El 1960 fitxà pel RCD Mallorca, on jugà durant una temporada. Fou el primer jugador estranger en marcar un gol a Primera amb el club balear. Un cop retirat s'establí a Viena, retornant a Szeged a la dècada de 1990.

## Palmarès

* Lliga hongaresa:
** 1951, 1953
* Copa hongaresa:
** 1952

## Referències

* ↑ «Elhunyt Kis Szolnok István (Mor Kis Szolnok István)». delmagyar.hu. [Consulta: 1r abril 2015].
* ↑ Diari Nemzeti Sport. Kik lettek újabban érdemes sportolók, 1954-04-29 [Consulta: 1r abril 2015].
* ↑ «¿Sabías que Szolnok fue el primer extranjero del Mallorca que marcó un gol en Primera División?». rcdm.es, 26-01-2011. Arxivat de l'original el 2015-09-25. [Consulta: 1r abril 2015].

## Enllaços externs

* Perfil a BDFutbol
# Jiōng

* No s'ha de confondre amb Jiong.
Jiōng (扃) va ser el dotzè rei de la dinastia Xia. Possiblement va governar durant 21 anys segons Sima Qian, encara que els Annals de bambú daten el seu mandat en uns 18 anys aproximadament. Era el germà menor de Bù Jiàng i va assumir el tron després de la renúncia del seu germà l'any de Wuxu (戊戌). Quan portava 10 anys en el tron, el seu germà Bù Jiàng va morir.
# Jainvillotte

Jainvillotte és un municipi francès, situat al departament dels Vosges i a la regió del Gran Est. El 2018 tenia 77 habitants. És esmentat per primera vegada en un document del 877 amb el nom de Gedanis Villa.
# Jaipur (desambiguació)

«Jaipur» té aquests significats:
* Jaipur, capital de l'estat de Rajasthan (Índia).
* Districte de Jaipur, divisió administrativa del Rajasthan (Índia).
* Residència de Jaipur, residència britànica.
* Jaipur (zamindari), antic estat zamindari (tributari) al Districte de Vizagapatam.
* Jaipur o Jayapuram o Jeypore, capital del zamindari de Jaipur.
* Estat de Jaipur, estat de l'Agència de Rajputana, residència de Jaipur.
# Boane

Boane és un municipi de Moçambic, situat a la província de Maputo. En 2007 comptava amb una població de 23.524 habitants. És la capital del districte de Boane, situada al marge esquerre del riu Umbeluzi. El nom de la vila rep el nom d'un dirigent local anomenat Mboene, que els portuguesos alteraren a Boane. Fou constituït com a municipi el maig de 2013. Al seu territori hi ha la principal caserna militar de Moçambic.

## Referències

* ↑ «Instituto Nacional de Estatística». Arxivat de l'original el 2007-12-19. [Consulta: 19 desembre 2007].
* ↑ «Perfil do Distrito de Boane, Província de Maputo». Arxivat de l'original el 2008-11-20. [Consulta: 24 novembre 2016].
* ↑ «AR aprova mais dez autarquias».
* ↑ «Região Militar de Moçambique, Escola de Aplicação Militar - Boane».
# Ivanyukita-Na

La ivanyukita-Na és un mineral de la classe dels silicats. Rep el nom en honor del mineralogista i petròleg rus Gregory Yur'evich Ivanyuk, cap del Laboratori de Sistemes Minerals Autònoms de l'Institut Geològic del Centre de les Ciències de Kola, de l'Acadèmia Russa de les Ciències.

## Característiques

La ivanyukita-Na és un nesosilicat de fórmula química Na₂Ti₄(SiO₄)₃(OH)₂O₂·6H₂O. Cristal·litza en el sistema isomètric. Va ser aprovada com a espècie vàlida per l'Associació Mineralògica Internacional l'any 2007. La seva duresa a l'escala de Mohs és 4. No és una espècie anàloga a la resta de minerals del grup, ja que la quantitat d'anions d'aigua, òxid i hidròxid varien.
La ivanyukita-Na-C i la ivanyukita-Na-T són politips d'aquesta espècie.

## Formació i jaciments

Va ser descoberta al mont Koaixva, al massís de Khibini, situat a l'óblast de Múrmansk, dins el districte Federal del Nord-oest, a Rússia, on sol trobar-se associada a altres minerals com: vinogradovita, sazykinaïta-(Y), natrolita, microclina i djerfisherita. Es tracta de l'únic indret on ha estat descrita aquesta espècie mineral.

## Referències

* ↑ «Ivanyukite-Na» (en anglès). Mindat. [Consulta: 4 desembre 2017].
# Ivanóvskaia

Ivanóvskaia (en rus: Ивановская) és un poble de la República de Komi, a Rússia, segons el cens del 2010 tenia 41 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# Jennifer Valente

Jennifer Valente (San Diego, Califòrnia, 24 de desembre de 1994) és una ciclista estatunidenca especialista en la pista. Actualment a l'equip Sho-Air Twenty20. Ha guanyat tres medalles als Campionats del món, i una medalla de plata als Jocs Olímpics de Rio en la prova de Persecució per equips.

## Palmarès

* 2011
** Campiona del món júnior en Scratch
* 2012
** Campiona estatunidenca en Keirin
* 2013
** Campiona estatunidenca en Scratch
* 2014
** Campiona als Campionats Panamericans en Persecució per equips (amb Amber Gaffney, Elizabeth Newell i Kimberly Geist)
** Campiona estatunidenca en Òmnium
* 2015
** Campiona als Campionats Panamericans en Persecució
** Campiona als Campionats Panamericans en Scratch
** Campiona als Campionats Panamericans en Persecució per equips (amb Kelly Catlin, Sarah Hammer i Ruth Winder)
** Campiona estatunidenca en Scratch
** Campiona estatunidenca en Òmnium
** Campiona estatunidenca en Persecució
* 2016
** Medalla de plata als Jocs Olímpics de Rio de Janeiro en Persecució per equips (amb Sarah Hammer, Chloe Dygert i Kelly Catlin)
** Campiona del món en Persecució per equips (amb Kelly Catlin, Chloe Dygert i Sarah Hammer)
* 2017
** Campiona del món en Persecució per equips (amb Kelly Catlin, Chloe Dygert i Kimberly Geist)
** Campiona als Campionats Panamericans en Scratch
** Campiona als Campionats Panamericans en Puntuació
** Campiona als Campionats Panamericans en Òmnium
** Campiona estatunidenca en Scratch
** Campiona estatunidenca en Puntuació
** Campiona estatunidenca en Òmnium

### Resultats a la Copa del Món

* 2016-2017
** 1a a Los Angeles, en Persecució per equips
* 2017-2018
** 1a a Manchester, en Òmnium

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Briseida

En la mitologia grega Briseida (en grec Βρισηίς, Brisēis), que tenia per nom veritable Hipodamia, és una vídua troiana i filla de Brises que va ser raptada durant la Guerra de Troia per Aquil·les després de la mort dels seus tres germans i el seu marit, el rei Mines de Lirnessos. Brises és germà de Crises, pare de Criseida.
Briseida, anomenada així pel nom del seu pare, estava angoixada per la seva captivitat, i Pàtrocle, per consolar-la, li va prometre que convenceria Aquil·les perquè s'hi casés. Va arribar a ser l'esclava preferida i més estimada per l'heroi.
Després que un oracle obligués a Agamèmnon a tornar Criseida al seu pare, el rei va ordenar als seus heralds Taltibi i Euríbates que prenguessin Briseida a Aquil·les com a compensació. Aquil·les es va ofendre per aquest fet i, com a resultat, es va retirar de la batalla, a la qual no tornaria fins a la mort de Patrocle. La retirada d'Aquil·les a la seva tenda és el primer esdeveniment de la Ilíada d'Homer. Agamèmnon li va prometre tornar-li Briseida quan va voler reconciliar-se amb Aquil·les per tal que tornés a la batalla. És a Briseida, i només a ella, qui accepta Aquil·les en el moment de tornar a la lluita. La tradició posterior a Homer presenta Briseida com una dona bruna, alta, de mirada brillant i ben arreglada. També es diu que va ser ella qui va retre honors fúnebres a Aquil·les.

## Referències

* ↑ «Briseida». Gran Enciclopèdia Catalana. Barcelona: Grup Enciclopèdia Catalana.
* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 74. ISBN 9788496061972.
# Jordi Peris i Musso

Jordi Peris i Musso (Barcelona, 28 de juliol de 1952 - Gelida, 5 de gener de 1985) fou un advocat i polític català.

## Biografia

Es llicencià en dret i va fer un curs de direcció d'empreses a ESADE. També era director d'una empresa envasadora d'aigua. Durant la transició fou un dels fundadors de la secció de Vila-seca i Salou (que aleshores formaven part del mateix municipi) d'Aliança Popular, partit del qual arribarà a ser secretari provincial de Tarragona i adjunt a la direcció catalana. Fou elegit diputat a les eleccions al Parlament de Catalunya de 1984 per la província de Tarragona. Fou secretari de la Comissió de l'Estatut dels Diputats del Parlament de Catalunya. Va morir en un accident de trànsit a Gelida el 5 de gener de 1985.

## Referències

* ↑ Obituari a El País

## Enllaços externs

* Candidats de Coalición Popular al Parlament a La Vanguardia, 2 de maig de 1984
* Necrològica a La Vanguardia, 7 de gener de 1985
# CBS Television City

CBS Television City (en català: Ciutat de la Televisió de CBS) és un complex d'estudis de televisió situat en el districte de Fairfax de Los Angeles, en 7800 Beverly Boulevard, en la cantonada de North Fairfax Avenue. És un dels dos estudis de televisió del Columbia Broadcasting System (CBS) al sud de Califòrnia - l'altre és CBS Studio Center, situat en el sector denominat Studio City de la Vall de Sant Fernando, que a més alberga instal·lacions de producció i les dependències de les afiliades locals a CBS (KCBS i KCAL). El centre de producció de ràdio West Coast està situat a més d'un quilòmetre de distància cap al sud, en el sector de Miracle Mile.
A partir de la inauguració de la Television City el 1952, nombrosos programes de televisió han estat transmesos en viu o gravats en les instal·lacions, incloent molts programes que no són emesos per CBS. Moltes pel·lícules han estat produïdes en part a la Television City, com per exemple That Thing You Do!, una pel·lícula de 1996 protagonitzada per Tom Hanks i Liv Tyler. Durant els crèdits inicials de molts dels programes gravats allí, una veu en off anuncia la frase "From Television City in Hollywood." El complex actualment alberga un total de vuit estudis per separat. De tant en tant es realitzen visites turístiques al lloc, amb els convidats sent escortats per un guia de la CBS.
# Jakovany

Jakovany és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1314.
# Jakobsnes

Jakobsnes és una vila que pertany administrativament al municipi de Sør-Varanger, al comtat noruec de Finnmark. Té 271 habitants. No hi ha dades de superfície. La vila és a la costa del fiord de Varanger, i és a 6 quilòmetres del poble veí d'Elvenes.

## Referències

* ↑ «Nuclis urbans. Població i superfície dels municipis» (en noruec). Statistisk sentralbyrå, 01-01-2013.
# Joan Brienni

* Per a altres significats, vegeu «Brienni».
Joan Brienni (mort el 1078 a Constantinoble) fou un militar romà d'Orient que serví com a vestes durant el regnat de l'emperador Miquel VII Ducas i com a curopalata i domèstic de les escoles en la revolta fallida del seu germà, Nicèfor Brienni el Vell. Segons la Matèria d'Història del seu nebot o, més probablement, renebot, Nicèfor Brienni el Jove, Joan fou el principal instigador de la rebel·lió i només aconseguí convèncer el seu germà d'alçar-se contra l'emperador amb molt d'esforç.

## Referències

* ↑ «John Bryennios, vestes (eleventh century, second half)» (en anglès). Dumbarton Oaks. [Consulta: 4 febrer 2023].
* ↑ Neville, 2012, p. 123 i 124.

## Bibliografia

* Neville, L. Heroes and Romans in Twelfth-Century Byzantium: The Material for History of Nikephoros Bryennios (en anglès). Cambridge University Press, 2012. ISBN 9781139576765.
# Joan Bruguera

Joan Bruguera és el nom dels següents personatges:
* Joan Bruguera, metge gironí del segle XV
* Joan Baptista Bruguera i Moreras, compositor i teòric musical del segle XVIII
* Joan Bruguera i Costa (Sant Pere de Vilamajor,1887-1968), alcalde de Sant Pere de Vilamajor entre els anys 1923 i 1924 i avi de Joan Bruguera i Gras
* Joan Bruguera i Díaz, mestre d'obres català
* Joan Bruguera i Gras (Sant Pere de Vilamajor, 1954), alcalde de Sant Pere de Vilamajor entre el 2003 i el 2007
# Joe, un cadàver molt atrafegat

Joe, un cadàver molt atrafegat (títol original: Jo) és una pel·lícula francesa dirigida per Jean Girault, estrenada el 1971. Ha estat doblada al català.

## Argument

Antoine Brisebard, autor còmic d' èxit, és víctima de Jo, un cantant que amenaça de descobrir els orígens familiars dubtosos de la seva dona. Resolut a desfer-se d'ell, Brisebard pretexta l'escriptura d'una peça policíaca per tal de recollir els ingredients del crim perfecte.
Desgraciadament, quan Jo va a buscar la suma de diners exigida, el pla de Brisebard no es desenvolupa com estava previst. Un cop Jo eliminat, els visitants més estrafolaris se succeeixen a la seva casa: un agent immobiliari tenaç i una parella excèntrica, una majordoma emotiva, el paleta que ha instal·lat un quiosc, regal de la Sra. Brisebard i fins i tot l'inspector Ducros ben decidit a descobrir per què Jo ha estat trobat assassinat. Comprenent ràpidament que no ha matat la persona adequada, Antoine Brisebard haurà de redoblar enginy per amagar el seu crim a la policia tot allunyant de casa seva aquesta multitud que sembla ben decidida a fer-li la vida impossible.

## Repartiment

* Louis de Funès: Antoine Brisebard
* Claude Gensac: Sylvie Brisebard, actriu i esposa d'Antoine
* Bernard Blier: L'inspector Ducros
* Michel Galabru: Tonelotti, el paleta
* Christiane Muller: Mathilde, la minyona des Brisebard
* Florence Blot: Sra. Cramusel,
* Guy Tréjan: Mè Adrien Colas, advocat i amic dels Brisebard
* Ferdy Mayne: M. Grunder
* Yvonne Clech: Sra. Grunder
* Micheline Luccioni: Françoise
* Jacques Marin: Andrieux
* Dominique Zardi: el Duc
* Henri Attal: Grand Louis
* Paul Préboist: el brigadier
* Jean Valmence: el representant de comerç
* Carlo Nell: Plumerel
* Jacques Préboist: el gendarme (no surt als crèdits)
* Jean Droze: Riri (no surt als crèdits)

## Al voltant de la pel·lícula

* És la segona adaptació cinematogràfica de l'obra teatral The Gazebo (1958), després de The Gazebo de George Marshall el 1959.
* És una de les rares pel·lícules on un personatge interpretat per Louis de Funès mata algú (accidentalment, en aquest cas particular), les altres són Des pissenlits per la racine i Fantômas se déchaîne.
* El tema musical de la pel·lícula és reprès en l'últim episodi de la temporada 6 de Kaamelott de la sèrie de televisió Kaamelott. En els crèdits finals Alexandre Astier (autor, realitzador, actor i compositor de la sèrie) dedica Kaamelott a Louis de Funès.
* Mentre el seu marit acaba d'instal·lar al saló una escultura de la seva collita, Sylvie Brisebard (interpretada per Claude Gensac) s'apodera del telèfon per trucar el doctor Poussin. A la pel·lícula Oscar, en el moment de la famosa crisi d'apoplexia de Bertrand Barnier (interpretat per Louis de Funès), després de la desaparició de la seva maleta plena de diners, Germaine Barnier (interpretada per Claude Gensac) telefona igualment a un doctor Poussin.

## Referències

* ↑ «Joe, un cadàver molt atrafegat». esadir.cat.
* ↑ «Jo». The New York Times.
# Bàrbara Andreu Malferit

Bàrbara Andreu Malferit (Palma, 4 d'abril de 1594 - Inca, 24 de juny de 1628) fou una monja de l'ordre de Sant Jeroni, al convent de Sant Bartomeu d'Inca. També coneguda com a Sor Clara perquè en la comunitat que va ingressar ja hi havia una altra religiosa amb el nom de Bàrbara.
Filla d'Antoni Andreu i Catalina Malferit, va ser batejada el dia del seu naixement, per això es deia Bàrbara. La seva mare va morir en el sobrepart. Va créixer en un ambient cristià amb el seu pare i la seva nova esposa. El 1604 van demanar a bisbe per ingressar en com a monja de coro en el convent de les jerònimes de Sant Bartolomé d'Inca, on vivien. No va ingressar com a novícia fins al novembre de 1609 realitzant la professió el 13 de febrer de 1613.
Va patir diverses malalties i contrarietats eclasiàstiques -vicari, confesor i visitador- que la van censurarr per les experiències espirituals d'origen místique que deia que tenia i que havia deixat per escrit a petició del bisbe Baltasar de Borja.
La mort de Sor Clara va ser molt sentida popularment al poble d'Inca.
El setembre de 1702 es va decidir posar les restes en un sepulcre de l'església conventual. El fet de trobar el seu cos incorrupte, va fer incrementar la seva fama de santedat.

## Referències

* 1 2 «Real Academia de la Historia» (en castellà). [Consulta: 20 novembre 2020].
# Bretagne Classic 2021

La Bretagne Classic 2021, 85a edició de la Bretagne Classic, és una cursa ciclista que es disputà el 29 d'agost de 2021 pels voltants de Plouay, a la Bretanya. La cursa formava part del calendari UCI World Tour 2021.
El vencedor fou el francès Benoît Cosnefroy (AG2R Citroën Team), que s'imposà a l'esprint a Julian Alaphilippe (Deceuninck-Quick Step) i Mikkel Honoré (Deceuninck-Quick Step), segon i tercer respectivament.

## Equips participants

Hi van prendre part 19 equips UCI WorldTeams, així com cinc equips UCI ProTeam:

## Classificació final

Font: ProCyclingStats :

## Referències

* ↑ «Benoit Cosnefroy bate a Julian Alaphilippe en la Bretagne Classic» (en castellà), 29-08-2021. [Consulta: 11 febrer 2022].

## Enllaços externs

* Web oficial
# Janitzio

Janitzio és l'illa més important del llac de Pátzcuaro, situat a l'Estat de Michoacán, Mèxic.
El seu nom original en llengua purépetxa és Janitsïo, que significa "flor de blat" o "flor de blat de moro".
A Janitzio només s'hi pot accedir en barca. Aquestes surten regularment de l'embarcador de Pátzcuaro i el viatge triga aproximadament 25 minuts. Sovint, durant el trajecte, es poden veure pescadors, famosos per la seua habilitat utilitzant unes xarxes en forma de papallona.
Al punt més alt de l'illa hi ha un monument, amb el puny alçat, de l'heroi nacional José María Morelos y Pavón. El monument conté en el seu interior una col·lecció de pintures a mode de biografia. Així mateix, dins l'estructura del puny, hi ha un mirador des d'on es pot contemplar l'illa i el seu voltant.

## Referències

* ↑ «Isla de Janitzio - Lugares - Michoacán» (en español). Arxivat de l'original el 20 d’octubre 2020. [Consulta: 12 agost 2020].
# Joaquim Escrivà de Romaní i Fernández de Córdoba

Joaquim Escrivà de Romaní i Fernández de Córdoba (Madrid, 23 de juny de 1858 - Sant Feliu de Llobregat, 14 de setembre de 1897) fou un advocat, enginyer agrònom i polític català, marquès de Monistrol d'Anoia, marquès d'Aguilar de Ebro i baró de Beniparrell. Era fill de Josep Maria Escrivà de Romaní i Dusai, tercer marquès de Monistrol d'Anoia, i de María Antonia Fernández de Córdoba y Bernaldo de Quirós, comtessa de Sastago.

## Biografia

Estudià dret civil i canònic i enginyeria agrònoma a Madrid, i quan es llicencià visità diverses ciutats d'Europa. El 1883 es casà amb la comtessa d'Alcubiarre, amb la qual va tenir tres fills. Membre del Partit Liberal Conservador, fou elegit diputat pel districte d'Olot a les eleccions generals espanyoles de 1884, 1886, 1891 i 1893, distingint-se sempre per la seva defensa del proteccionisme econòmic. Va rebre la gran creu de l'Estrella Polar de mans del rei Òscar II de Suècia per haver-lo acompanyat a l'Exposició Universal de Barcelona (1888) i fou nomenat oficial del Mèrit Agrícola de França.
El 1890-1892 fou nomenat Director General d'Agricultura, Indústria i Comerç, càrrec des del qual va impulsar la creació de les Cambres Agràries i la reorganització dels cossos d'enginyers. També fou cap de l'Administració civil, càrrec des del qual va fer una proposta de llei sobre inamobilitat dels funcionaris. El 1890 fou nomenat president de la Societat Catalana d'Horticultura, i exercí com a secretari de la comissió permanent a Madrid de l'Institut Agrícola Català de Sant Isidre. Fou acadèmic de l'Acadèmia de Jurisprudència i Legislació de Catalunya, on pronuncià discursos defensant el dret català. També fou regidor de l'ajuntament de Madrid, conseller del Mont de Pietat de Madrid. També fundà el Cercle de Sant Isidre per a la protecció d'obrers el 1894. Va morir a la seva finca de la Torreblanca (Sant Just Desvern).

## Referències

* ↑ «Joaquim Escrivà de Romaní i Fernández de Córdoba». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Grup d'Espeleologia Rats Penats (GERP),Joaquim Escrivà de Romaní i Fernández de Córdoba. Un polifacètic aristòcrata vincular a la història de Sant Just Desvern, 1990, pàgina 27-37
# Bruille-Saint-Amand

Bruille-Saint-Amand és un municipi francès, situat a la regió dels Alts de França, al departament del Nord. L'any 2006 tenia 1.458 habitants. Limita al nord-oest amb Château-l'Abbaye, al nord amb Flines-lès-Mortagne, al nord-est amb Hergnies, a l'oest amb Nivelle, al sud-oest amb Saint-Amand-les-Eaux, al sud amb Raismes i al sud-est amb Odomez.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 1.403 | 1.442 | 1.381 | 1.391 | 1.473 | 1.470 | 1.458 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | André Bonnaire | PCF |
# Joaquim Talaverón i Solà

Joaquim Talaverón i Solà (La Seu d'Urgell, 1905 - Manresa, 1980) fou dibuixant i pintor.
Residí a Manresa des dels nou anys. El 1933 exposà la seva obra a les Galeries Laietanes de Barcelona, i l'any següent al Círculo de Bellas Artes de Madrid. En morir, llegà cent trenta-sis dels seus olis i dibuixos al Museu d'Art Modern de Barcelona, que després els cedí al Museu Comarcal de Manresa.

## Referències

* ↑ «Joaquim Talaverón i Solà». Gran Enciclopèdia Catalana. Barcelona: Grup Enciclopèdia Catalana.

## Bibliografia

* Art a Manresa segles XIX i XX Joan Vilaró i Llach